《钱塘怀古》
清代·查冬荣

春寒刬地柳含烟，吊古徘徊感逝川。水阁夜寒金鲫跃，山厨春逝石龙眠。

六陵风雨沧江外，八月波涛故垒边。陌上无人归缓缓，花开花谢自年年。

作者简介：（1795-？）字子珍，一字子尹，号辛香、新芗，又号兰舫，浙江海宁袁花人。清诗人、书画家。邑诸生。工诗善画。妻朱淑均，弟有炳，弟媳朱淑仪，皆擅诗画。一门书画联吟，传为佳话。曾主持汝阳书院讲席。室名曰“诗禅室”。著有《诗禅室诗集》28卷。见《清画家诗史》，《杭郡诗续辑、三辑》，《海昌艺文志》卷16。